钦定古今图书集成/明伦汇编/氏族典/第235卷 > 张既
## 钦定古今图书集成/明伦汇编/氏族典/第235卷 > 张既

按《魏志张既传》：“既字德容，冯翊高陵人也。年十六，为
郡小吏，后历右职，举孝廉，不行。太祖为司空，辟未至，
举茂材，除新丰令，治为三辅第一。袁尚拒太祖于黎
阳，遣郭援、高干与关中诸将合从，既说马腾等击干、
援，大破之。其后张晟、卫固、张琰起兵，太祖以既为议
郎，西征马腾等，引兵击破之，封既武始亭侯。腾子超”
反，既从太祖破超于华阴，西定关右，以既为京兆尹。
魏国建，为尚书，出为雍州刺史。太祖谓既曰：“还君本
州，可谓衣绣昼行矣。”张鲁降，既说太祖拔汉中民以
实长安。文帝即王位，置凉州，以邹岐为刺史。凉州反，
帝曰：“非既莫能安凉州。”乃召邹岐以既代之。既至，进
击，大破之。帝悦，徙封西乡侯。既临二州十馀年，政惠
著闻。黄初四年薨，明帝即位追谥曰：“肃侯。”